Document ID: /roh_data/filtered/Billingualer_Corpus_interleaved-de-rm.jsonl.gz/540

This is a text translated from German to Rumantsch Grischun.
Regierung macht Gegenvorschlag zur Krankenkassen- Prämien-Initiative

Die Regierung unterbreitet dem Grossen Rat einen Gegenvorschlag zur Initiative für tragbare Krankenkassen-Prämien sowie eine Teilrevision des Gesetzes über die Krankenversicherung und die Prämienverbilligung.

Die Regierung ist mit den Initiantinnen und Initianten einig, dass in Zukunft zusätzliche Mittel für die Prämienverbilligung erforderlich sind. Die erforderliche Mittelzunahme ist dabei vor allem vom künftigen Prämienanstieg und vom Verteilschlüssel für die Zuteilung der Bundesbeiträge auf die Kantone abhängig. Die Regierung ist daher der festen Überzeugung, dass der Ausschöpfungsgrad eine ungeeignete Mass- und Steuerungsgrösse ist, um die Prämienbelastung der Haushalte in tragbaren Grenzen zu halten.

Mit der Vorgabe eines bestimmten Ausschöpfungsgrads der Bundesmittel, wie dies vom Initiativkomitee gefordert wird, hat die Bevölkerung keine Garantie, dass Personen in bescheidenen wirtschaftlichen Verhältnissen genügend Prämienverbilligungs-Beiträge erhalten, da die Initiative keine Belastungsgrenzen der Haushalte vorsieht.

Der Gegenvorschlag sieht vor, den maximalen Anteil vom anrechenbaren Einkommen eines Haushalts für die Bezahlung der Krankenkassen-Prämien im Gesetz festzuschreiben. Entscheidend für die Höhe der Prämienverbilligung ist somit, wie viele Prozente vom Einkommen eines Haushalts für die Bezahlung der Krankenkassen-Prämien als zumutbar definiert werden. Der Selbstbehalt soll für anrechenbare Einkommen bis 10'000 Franken höchstens fünf Prozent betragen und davon ausgehend für jede weitere Einkommenskategorie von 10'000 Franken um höchstens je ein Prozent bis maximal zehn Prozent steigen.

Die Höhe der Selbstbehalte bildet damit die entscheidende Massgrösse für die sozialpolitische Steuerung der individuellen Prämienverbilligung (IPV). Die Differenz zwischen der Prämienhöhe und dem Selbstbehalt ergeben das erforderliche IPV-Volumen und damit auch den notwendigen Ausschöpfungsgrad des Bundesbeitrags. Dieser würde bei Annahme des Gegenvorschlags per 2003 voraussichtlich auf 66 Prozent, per 2004 auf 69 Prozent und per 2006 auf 75 Prozent steigen (heute 55 Prozent).

Der Gegenvorschlag basiert auf bedarfsgerechten Überlegungen. Mit der Annahme des Gegenvorschlags haben Personen in bescheidenen wirtschaftlichen Verhältnissen Gewähr, dass ihre Haushalts-Belastung nicht jährlich steigt, da der Gegenvorschlag auch die Prämienentwicklung mit berücksichtigt.

Hauptpunkte des von der Initiative unabhängigen Teils der KPVG-Revision bilden die Umsetzung der KVG-Änderungen vom 24. März und vom 6. Oktober 2000, die Einführung der vollständigen Übernahme der Prämien für Personen mit öffentlicher Unterstützung oder Mutterschaftsbeiträgen, und die Einführung der Gemeindebeteiligung an der Prämienverbilligung, um eine Lastenverschiebung von den Gemeinden zum Kanton zu vermeiden. Eine solche Beteiligung kennen auch zahlreiche andere Kantone.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 11.07.2001

La regenza fa ina cuntraproposta pertutgant l'iniziativa per premias supportablas da la cassa da malsauns

La regenza suttametta al cussegl grond ina cuntraproposta pertutgant l'iniziativa per premias supportablas da la cassa da malsauns sco er ina revisiun parziala da la lescha davart l'assicuranza da malsauns e la reducziun da las premias.

La regenza è da la medema opiniun sco las iniziantas ed ils iniziants ch'en l'avegnir èn necessaris ulteriurs meds per la reducziun da las premias. L'augment necessari dals meds e qua surtut dependent dal futur augment da las premias e da la clav da repartiziun per attribuir las contribuziuns federalas als chantuns. La regenza è pia fermamain persvadida ch'il grad d'exauriziun saja ina norma da mesiraziun e da direcziun nunadequata per mantegnair en ina dimensiun supportabla ils custs da las premias da las chasadas.

Cun la prescripziun d'in tschert grad d'exauriziun dals meds federals, sco ch'il comité d'inziativa pretenda, n'ha la populaziun betg la garanzia che persunas en relaziuns economicas modestas survegnian suffizientamain contribuziuns per reducir las premias. L'iniziativa na prevesa numnadamain naginas limitas da grevezza per chasadas.

La cuntraproposta prevesa da fixar en la lescha la part maximala da las entradas imputablas d'ina chasada per pajar las premias da la cassa da malsauns. Decisiv per la dimensiun da la reducziun da las premias èsi pia quants pertschients da las entradas d'ina chasada che pon vegnir definids sco supportabels per pajar las premias da la cassa da malsauns. La resalva persunala duai muntar per las entradas imputablas fin 10'000 francs maximalmain tschintg pertschient ed augmentar partind da quels per mintga ulteriura categoria d'entradas da 10'000 francs per maximalmain in pertschient fin maximalmain diesch pertschient.

L'autezza da las resalvas persunalas furma uschia la norma da mesiraziun decisiva per la direcziun socialpolitica da la reducziun individuala da las premias (RIP). La differenza tranter l'autezza da las premias e la resalva persunala dattan pia il volumen necessari RIP e pia er il grad d'exauriziun necessari da la contribuziun federala. Quella s'augmentass sche la cuntraproposta vegniss acceptada per l'onn 2003 probablamain sin 66 pertschient, per l'onn 2004 sin 69 pertschient e per l'onn 2006 sin 75 pertschient (oz 55 pertschient).

La cuntraproposta sa basa sin ponderaziuns confurmas al basegn. Cun acceptar la cuntraproposta han persunas en relaziuns economicas modestas la garanzia che la grevezza per lur chasada na s'augmenta betg annualmain, perquai che la cuntraproposta resguarda er il svilup da las premias.

Ils puncts principals da la part da la revisiun da la LARP independenta da l'iniziativa èn la realisaziun da las midadas da la LAM dals 24 da mars e dals 6 d'october 2000, l'introducziun da la surprendida cumpletta da las premias per persunas cun in sustegn public u cun contribuziuns da maternitad e l'introducziun da las participaziuns da las vischnancas per reducir las premias ed evitar uschia in spustament da las grevezzas da las vischnancas al chantun. Ina tala participaziun enconuschan er numerus auters chantuns.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 11.07.2001